उधार लेकर किया था शौचालय निर्माण, अब सरपंच-सचिव नहीं दे रहे राशि
ग्राम नल्दी छोटी के ग्रामीण ने जनसुनवाई में की शिकायत
भास्कर संवाददाता | झाबुआ
ग्राम नल्दी छोटी के कालू पिता मालू सिंगाड़ को सरपंच-सचिव शौचालय निर्माण की राशि का भुगतान नहीं कर रहे हैं। इसे लेकर कालू ने मंगलवार को कलेक्टर के समक्ष आवेदन प्रस्तुत किया।
कालू ने बताया उसने उधार सामान लेकर शौचालय का निर्माण किया था। लेकिन शासन की योजना के तहत उसे दिए जाने वाली राशि नहीं दी जा रही है। कालू का आरोप है कि सरपंच और सचिव उसे राशि नहीं दे रहे हैं। वे कहते हैं तुम्हारे खाते में अभी तक पैसे नहीं आए हैं। लंबे समय से यही कहते हुए टाल मटोल किया जा रहा है।
सोमला पिता दुलसिंग, बदिया पिता नाना, केरमसिंग पिता थावरिया, नरसिंग पिता गुलाब सिंग निवासी ढोचका ने कपिल धारा कूप की राशि का भुगतान करवाने के लिए आवेदन दिया। ग्राम ढोचका में रोड निर्माण की मजदूरी का भुगतान करवाने की मांग की।
ग्राम पंचायत सातसेरा-मेघनगर के ग्रामीणों ने ग्राम पंचायत गुवाली से ग्राम पंचायत सातसेरा तक पहुंच मार्ग पर डामरीकरण के लिए आवेदन दिया।
मांगीलाल पिता गिरधारी निवासी बामनिया तहसील पेटलावद ने प्रधानमंत्री आवास स्वीकृत करवाने के लिए आवेदन दिया।
जीलू पिता रजुडा निवासी सातसेरा तहसील मेघनगर ने ग्राम सातसेरा के परमार फलिये में विद्युत लाइन चालू करवाने की मांग की।
ग्राम पंचायत ढोल्यावाड़ के सरपंच एवं ग्रामीणों ने ग्राम पंचायत भवन जर्जर हो जाने के कारण नया पंचायत भवन स्वीकृत करवाने के लिए आवेदन दिया।
प्रताप पिता वाला निवासी खेड़ी ब्लॉक झाबुआ ने शौचालय निर्माण की राशि का भुगतान करवाने की मांग की।
जनसुनवाई में ये आवेदन भी आए
राशि चुकाने के बाद भी रकम नहीं लौटाई
ग्राम मलवान निवासी बाबू पिता भीमा मेड़ा ने आवेदन दिया कि उसने राधाकृष्ण मार्ग निवासी द्वारका पोरवाल के यहां एक किलो 600 ग्राम चांदी के जेवरात 13 हजार रुपए में गिरवी रखे थे। लेकिन राशि लौटाने के बाद भी द्वारका पोरवाल उसे चांदी की रकम नहीं दे रहा है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva